પ્રધાનમંત્રીનું કાર્યાલય
પ્રધાનમંત્રીએ હૈદરાબાદ, તેલંગાણામાં સિકંદરાબાદ રેલ્વે સ્ટેશન પર સિકંદરાબાદ-તિરુપતિ વંદે ભારત એક્સપ્રેસને લીલી ઝંડી બતાવી
પ્રધાનમંત્રીએ આજે તેલંગાણાના હૈદરાબાદમાં સિકંદરાબાદ રેલ્વે સ્ટેશન પર સિકંદરાબાદ-તિરુપતિ વંદે ભારત એક્સપ્રેસને લીલી ઝંડી બતાવી હતી. સ્થળ પર પહોંચ્યા પછી, પ્રધાનમંત્રીએ સિકંદરાબાદ-તિરુપતિ વંદે ભારત એક્સપ્રેસનું નિરીક્ષણ કર્યું અને બાળકો સાથે તેમજ ટ્રેનના ક્રૂ સાથે પણ વાતચીત કરી.
પ્રધાનમંત્રીએ ટ્વીટ કર્યું:
સિકંદરાબાદ અને તિરુપતિ વચ્ચે કનેક્ટિવિટી વધારતી વંદે ભારત એક્સપ્રેસને ધ્વજવંદન કર્યું. હું આ ટ્રેન માટે તેલંગાણા અને આંધ્રપ્રદેશના લોકોને અભિનંદન આપું છું.
સિકંદરાબાદ-તિરુપતિ વંદે ભારત એક્સપ્રેસ, આઈટી સિટી, હૈદરાબાદને ભગવાન વેંકટેશ્વરના નિવાસસ્થાન, તિરુપતિ સાથે જોડતી, ત્રણ મહિનાના ટૂંકા ગાળામાં તેલંગાણાથી શરૂ થનારી બીજી વંદે ભારત ટ્રેન છે. આ ટ્રેન બંને શહેરો વચ્ચેનો મુસાફરીનો સમય લગભગ સાડા ત્રણ કલાક ઘટાડશે અને ખાસ કરીને યાત્રાળુઓ માટે ફાયદાકારક રહેશે.
આ પ્રસંગે પ્રધાનમંત્રીની સાથે તેલંગાણાના રાજ્યપાલ ડૉ. તમિલિસાઈ સૌંદરરાજન, કેન્દ્રીય રેલવે મંત્રી શ્રી અશ્વિની વૈષ્ણવ અને કેન્દ્રીય પ્રવાસન મંત્રી શ્રી જી કિશન રેડ્ડી પણ હાજર હતા.
YP/GP/JD
(